Vähikatk
Vähikatk on vesihallikulaadsete seltsi kuuluva vähikatkuseene (Aphanomyces astaci) põhjustatud jõevähkide haigus. Vähikatku nakatunud vähid surevad haigusse mõne nädala jooksul. Eksperimentaalselt on tõestatud, et ka Austraalia, Uus-Guinea ja Jaapani mageveevähid olid tundlikud vähikatkuseene suhtes. Eestisse jõudis vähikatk 1896. aastal, misjärel on esinenud mitmeid suuri vähikatkupuhanguid.